Քոնթրերաս կարեւոր կը նկատէ այն փաստը, որ Հայաստան Ռուսիոյ հետ ռազմական դաշինք կնքած է, սակայն չի հասկնար, որ Հայաստան այլընտրանք չունի, բացի նման պաշտպանական դաշինքի մէջ մտնելէ: Արդեօք Հայաստան պէ՞տք է անխոհեմօրէն վտանգի ենթարկէ իր գոյութիւնը, երբ օր մը Ատրպէյճան եւ Թուրքիա իրականացնեն իրենց թշնամական եւ սպառնալից յայտարարութիւնները: Քոնթրերաս կ՛անտեսէ այն փաստը, որ Հայաստան նաեւ ունի տնտեսական, քաղաքական եւ ռազմական սերտ յարաբերութիւններ Արեւմտեան Եւրոպայի եւ Միացեալ Նահանգներու հետ: